P r e d k l a d a c i a   s p r á v a

	Na pozvanie predsedu vlády Poľskej republiky Jerzyho Buzeka sa v dňoch 
31. mája - 1. júna 2001 uskutoční v Krakove oficiálne stretnutie predsedov Českej republiky M. Zemana, Maďarskej republiky V. Orbána, Poľskej republiky J. Buzeka a Slovenskej republiky M. Dzurindu. 
	
	Oficiálne stretnutia predsedov vlád krajín Višegrádskej skupiny sa konajú v súlade so schválenou štruktúrou višegrádskej spolupráce raz ročne v predsedníckej krajine V-4, ktorou je od posledného oficiálneho stretnutia premiérov v júni 2000 v Prahe Poľská republika.

	Cieľom pripravovaného stretnutia je zhodnotenie spolupráce višegrádskych krajín od  posledného oficiálneho stretnutia predsedov vlád v oblasti hospodárstva, obrany, vnútra, justície a implementácie schengenských štandardov, ako aj diskusia týkajúca sa stavu a ďalších perspektív spolupráce krajín V-4, koordinácie uplatňovania spoločných záujmov štátov V-4 voči EÚ a otázok vzťahov V4 k niektorým regiónom v Európe.